kardosdrur/scandi-wiki huggingface dataset:
Gilbert Buatère

Gilbert Buatère (c. 985–1. oktober 1018) var en af de første normanniske riddere i Syditalien ("Mezzogiorno"), og han hørte til Drengot-slægten. Han var søn af en ubetydelig, men rig ridder i Carreaux ved Avesnes-en-Bray øst for Rouen. Carreaux gav familien dens andet navn de Quarrel. 

I 1016 var hans bror Osmond Drengot på jagt sammen med Richard 2. af Normandiet. Under jagten dræbte Osmond hertugens slægtning William Repostel, fordi denne havde forgrebet sig på en af Osmonds døtre. Richard lod Osmond beholde livet, men landsforviste ham. Før Osmond forlod Normandiet, samlede han en styrke på omkring 250 krigere: Eventyrere, fredløse, unge adelsmænd uden fremtid i Frankrig og fire af sine brødre: Rudolph, Gilbert Buatère, Rainulf og Asclettin. De drog til Italien, hvor de havde planer om at tilbyde deres tjeneste til det byzantiske rige, som i Syditalien havde hænderne fulde i kampen mod lombarderne, saracenerne, pavestaten og det tysk-romerske rige. 

Brødrene kom nu ikke i byzantinsk tjeneste, for der var udbrudt oprør i området, og normannerne gik i tjeneste hos de lombarder, der stod for opstanden, Melus af Bari og Guaimar 3. af Salerno. Oprørssyrkerne tørnede sammen med en byzantinsk hær i slaget ved Cannae i 1018, og byzantinerne vandt en knusende sejr. Gilbert Buatère nævnes af flere kilder som normannernes leder i slaget. Både han og broderen Osmond blev dræbt, og af de samtidige skildringer fremgår det, at kun 10 normanniske riddere overlevede slaget.

Gilbert Buatère nåede ikke at opleve, hvordan Drengot-slægten vandt magt og indflydelse i Syditalien under ledelse af broderen Rainulf.

Noter

Kilder 
 Norwich, John Julius. The Normans in the South 1016-1130. Longmans: London, 1967.

Personer fra middelalderen
Drengot-slægten
Fritz Bøchen Vikke

Fritz Bøchen Vikke (14. februar 1884 i Varde – 23. august 1955 i Gentofte), var en dansk militær og atlet medlem af "Idrætsforeningen Urania" i København og deltog i stangspring ved OL 1912 i Stockholm og blev nummer 16 med 3,40 som blev karrierens bedste spring. Han vandt tre danske mesterskaber i stangspring.

Danske mesterskaber 
  1912 Stangspring 3,05
  1910 Stangspring 3,27
  1909 Stangspring 2,84
  1908 Stangspring 3,155
  1904 Stangspring 2,83
  1903 Længdespring 5,81

Eksterne henvisninger 
 Fritz Bøchen Vikke Biography and Statistics – Olympics at Sports-Reference.com 
 DAF i tal – Fritz Bøcken-Wikke

Stangspringere fra Danmark
Atleter fra Urania København
Danske OL-deltagere i atletik
Personer fra Varde
Deltagere for Danmark ved sommer-OL 1912
Længdespringere fra Danmark
Hochgrat

Hochgrat er et 1.832 m højt bjerg i Allgäuer Alperne i Bayern i Tyskland. Det er det højeste bjerg i Nagelfluhkette, i Naturpark Nagelfluhkette og hausberg i Oberstaufen.

Svævebanen Hochgratbahn fører fra Weißachtal til Bergstation på en vestlig skulder af Hochgat i 1.634 meters højde ved Staufner Haus. Hochgrat er kendt for sin udsigt til bjerget Säntis og til Bodensee, samt for skipisterne og vandremulighederne. Fjernvandrevejene E4 og E5 fører over Hochgrat.

Eksterne henvisninger 

 Staufner Haus der DAV-Sektion Oberstaufen-Lindenberg
 DAV-Sektion Oberstaufen-Lindenberg
 Hochgratbahn (med Webcam)
 Skitur over Nagelfluhkette 

Bayerns geografi
Bjerge i Alperne
Bjerge i Tyskland
Pauleta

Pedro Miguel Carreiro Resendes (normalt bare kendt som Pauleta) (født 28. april 1973 i Ponta Delgada, Portugal) er en pensioneret portugisisk fodboldspiller, der spillede som angriber hos forskellige klubber i både sit hjemland, Spanien og Frankrig. Mest kendt er han for sine ophold hos de franske Ligue 1-klubber Girondins Bordeaux og Paris Saint-Germain. Derudover optrådte han blandt andet i Spanien for Deportivo La Coruña.

Pauleta nåede i sine otte sæsoner i Ligue 1 at blive ligaens topscorer hele tre gange, én gang for Girondins Bordeaux og to gange for Paris Saint-Germain. Med pariserne vandt han to gange, i 2004 og 2006 den franske pokalturnering Coupe de France. Under sit ophold hos Deportivo La Coruña blev han desuden spansk mester i år 2000.

Landshold 
Pauleta nåede gennem sin karriere at spille hele 88 kampe og score 47 mål for Portugals landshold, som han i en periode desuden var anfører for. Han debuterede for sit land i august 1997 i et opgør mod Armenien. Siden da var han en del af den portugisiske trup til både EM i 2000, VM i 2002, EM i 2004 samt VM i 2006. Hans 47 landskampsmål gør ham til den mest scorende i landets historie sammen med den nuværende Portugal stjerne og verdens næst bedste fodboldspiller, Cristiano Ronaldo.

Titler 
La Liga
 2000 med Deportivo La Coruña

Coupe de France
 2004 og 2006 med Paris Saint-Germain

Eksterne henvisninger 
 Footballdatabase.com spillerinfo

Fodboldspillere fra Portugal
Deltagere ved det europæiske mesterskab i fodbold 2000
Deltagere ved verdensmesterskabet i fodbold 2002
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Fodboldspillere fra UD Salamanca
Fodboldspillere fra Deportivo La Coruña
Fodboldspillere fra Girondins Bordeaux
Fodboldspillere fra Paris Saint-Germain
CESI

CESI (fork. for Confédération Européenne des Syndicats Indépendants; dansk: Den europæiske sammenslutning af uafhængige fagforbund) er en europæsisk paraplyorganisation for uafhængige fagforbund.  Organisationen blev dannet i 1990 og har hovedsæde i Bruxelles.

De 33 medlemsforbund har i alt 5 mio. medlemmer. Fælles for forbundene er, at de er uafhængige af hovedorganisationer og politisk neutrale i modsætning til store dele af den øvrige fagbevægelse. CESI arbejder for fagforeningsfrihed og repræsenterer sine medlemmer i forhold til EU's politiske institutioner. 

Det danske fagforbund Frie Funktionærer er medlem af CESI.

Eksterne henvisninger
 CESI's hjemmeside

Etableret i 1990
Fagforbund
Internationale organisationer
Rantzau

Rantzau har flere betydninger:

 Rantzau (adelsslægt) – en holstensk og dansk adelsslægt
 Rigsgrevskabet Rantzau – et rigsumiddelbart territorium i Det tysk-romerske rige
 Rantzau (kommune) – en kommune i Kreis Plön i Slesvig-Holsten
 Schloss Rantzau – et slot knyttet til slægten Rantzau
 Rantzau (flod) – en flod i Slesvig-Holsten
 Amt Rantzau – et amt i Kreis Pinneberg i Slesvig-Holsten
 Forstamt Rantzau – et skovdistrikt i Bullenkuhlen i Kreis Pinneberg iSlesvig-Holsten
Paulo Ferreira

Paulo Renato Rebocho Ferreira (født 18. januar 1979) er en tidligere portugisisk fodboldspiller. Han blev mest brugt som højreback, men optrådte som venstreback og i midtforsvaret.

Han begyndte karrieren i den portugisiske andendivisionsklub GD Estoril Praia. Derefter gik han til Vitória Setúbal i begyndelsen af 2001/2002-sæsonen. Disse år spillede han 27 landskampe for Portugals U21-landshold. Sommeren 2002 gik han til FC Porto, som blev trænet af José Mourinho.

Den følgende sæson vandt han både ligaen og cupen i Portugal, og sæsonen blev kronet med sejr i UEFA-cupfinalen over Celtic i Sevilla. Den efterfølgende sæson forsvarede de den hjemlige ligatitel, men det blegnede i forhold til det faktum at de meget overraskende gik helt til tops i UEFA Champions League.

Han blev udtaget i truppen ved EM 2004, og startede i åbningskampen mod , men efter flere personlige fejl blev han sat ud af holdet i resten af turneringen. Han blev imidlertid sat ind som reserve i finalen (som Portugal tabte) efter at Miguel Monteiro blev skadet.

Efter to år i FC Porto gik han til Chelsea for 13,2 millioner pund i begyndelsen 2004-2005-sæsonen. På Stamford Bridge blev han genforenet med sin tidligere manager José Mourinho og den tidligere holdkamerat Ricardo Carvalho.

Paulo spillede to kampe for Portugal ved VM 2006. I semifinalen mod , som Portugal tabte 0-1, kom Paulo ind i anden omgang for den skadede Miguel. Paulo startede derefter i bronzefinalen mod , som tyskerne vandt 3-1. Han deltog også ved EM i 2008 og VM i 2010.

Eksterne henvisninger 

Fodboldspillere fra Portugal
Deltagere ved det europæiske mesterskab i fodbold 2004
Deltagere ved verdensmesterskabet i fodbold 2006
Deltagere ved det europæiske mesterskab i fodbold 2008
Deltagere ved verdensmesterskabet i fodbold 2010
Fodboldspillere fra FC Porto
Fodboldspillere fra Chelsea F.C.
Hans Christian Fibiger

Hans Christian Fibiger (amerikanske navn Febiger) (19. oktober 1749 – 20. september 1796) var en dansk officer i den amerikanske hær under den Amerikanske uafhængighedskrig.

Hans Christian Fibiger, der tilhører en gren af Fibiger-familien, der nu er uddød i Danmark, blev født i Fåborg på Fyn og var søn af en organist, senere degn i Hillerslev på Fyn, Jørgen Mathiasen Fibiger og hustru, Sophia Dorthea Østrup. 

Hans Christian Fibiger, der havde taget studentereksamen i Danmark, drog som ungt menneske til en farbroder, Henrik Jakob Fibiger, der var toldforvalter på St. Croix i Dansk Vestindien. Herfra rejste han i 1772 til Amerika og fik ansættelse ved handelen, vistnok i New England, men stedet nævnes ikke. I hvert fald sluttede han sig i 1775 til et Massachusetts regiment og gjorde fra nævnte år tjeneste i den amerikanske Hær til krigens slutning i 1783. Han udmærkede sig som soldat og steg fra at være adjudant til oberst, og ved sin afmønstring fik han titlen brigadegeneral. Han deltog bl.a. i Slaget ved Bunker Hill 17. juni 1775.

"Old Denmark", som var hans kendingsnavn i hæren, drog efter sin afmønstring til Philadelphia, drev forretning og blev en velstående mand. 

Han var gift med en dame af skotsk herkomst, Elizabeth Carson. Deres ægteskab var barnløst. Febiger valgtes i 1789 til statskasserer for Pennsylvania, et embede, han beholdt til sin død. 

Gennem hans adoptivsøn, Christian Carson Febiger, er navnet bevaret indtil denne dag, og ikke få af slægten har gjort tjeneste i de Forenede Staters hær og flåde som officerer af høj rang.

Kilder 
 P.S. Vig, Den danske udvandring til Amerika : dans aarsager og veje tilligemed en udsigt over dansk litteratur om Amerika og dansk-amerikanske skrifter om danskernes liv og færd herovre rejsen til Amerika samt træk fra udvandreres liv her i landet ; et bidrag til danskernes historie udenfor Danmark, 1915. Findes på Internet Archive.
 P.S. Vig, Danske i Amerika, I. bind, side 91 ff.

Eksterne henvisninger 
 Biografi på Fibiger.net 

Militærfolk fra USA
Personer fra den amerikanske uafhængighedskrig
Personer i oplysningstiden
Danskere i 1700-tallet
Danskere i fremmed militær tjeneste
Personer fra Faaborg
Hans Christian
Rudolph Drengot

Rudolph Drengot var en af de første normanniske riddere i Syditalien ("Mezzogiorno"). Han var søn af en ubetydelig, men rig, ridder i Carreaux, nær Avesnes-en-Bray, øst for Rouen. Carreaux gav Drengot-slægten dens alternative navn de Quarrel. 

I 1016 var hans bror Osmond Drengot på jagt sammen med Richard 2. af Normandiet. Under jagten dræbte Osmond hertugens slægtning William Repostel, fordi denne havde forgrebet sig på en af Osmond's døtre. Richard lod Osmond beholde livet, men landsforviste ham. Før Osmond forlod Normandiet, samlede han en styrke på omkring 250 krigere: Eventyrere, fredløse, unge adelsmænd uden fremtid i Frankrig, samt fire af sine egne brødre, Rudolph, Gilbert Buatère, Rainulf og Asclettin. De drog til Italien, hvor de havde planer om at tilbyde deres tjeneste til det byzantiske rige, som i syditalien havde hænderne fulde i kampen mod lombarderne, saracenerne, pavestaten og det tysk-romerske rige. 

Brødrene kom nu ikke i byzantinsk tjeneste, for der var udbrudt oprør i området, og normannerne gik i tjeneste hos de lombardere, der stod for opstanden, Melus af Bari og Guaimar 3. af Salerno. Oprørssyrkerne tørnede sammen med en byzantinsk hær i slaget ved Cannae i 1018, og byzantinerne vandt en knusende sejr. Rudolphs brødre Osmond og Gilbert Buatére blev dræbt, og af de samtidige skildringer fremgår det, at kun 10 normanniske riddere overlevede slaget.

Det er ikke oplyst, om Rudolph deltog i slaget, men han fulgte med Melus til Bamberg, hvor Melus sluttede sig til kejser Henrik 2. den Helliges hof. Melus døde i 1020, men hans nevø fulgte med kejseren til Italien i 1021-22, og Rudolph var med på turen. Melus' nevø fik et len i Comino dalen og samlede flere normanniske riddere omkring sig. Rudolph blev imidlertid ikke i Italien men vendte hjem til Frankrig. 

Hans søn Ranulf Trincanocte og hans sønnesøn Herman nåede begge at blive grever af Aversa men forsvandt hurtigt ud af historien, sat i skyggen af deres slægtning Richard.

Noter

Kilder 
 Norwich, John Julius. The Normans in the South 1016-1130. Longmans: London, 1967.

Personer fra middelalderen
Rudolph
Tjek fødsels- og dødsår
Do You Know? (The Ping Pong Song)

Do You Know er en sang lavet af Enrique Iglesias. Do You Know bliver også kaldt The Ping Pong Song.

Link 
 http://lyricwiki.org/Enrique_Iglesias:Do_You_Know

Popsange
Sange fra 2007
Bastard Film

Bastard Film A/S var et produktionsselskab, der primært producerede dokumentarudsendelser. Det blev stiftet i sommeren 2000 af journalisterne Søren Steen Jespersen, Thomas Stokholm Vorf og Miki Mistrati.

Bastard Film stod blandt andet bag filmen Blekingegadebanden, der er baseret på Peter Øvig Knudsens bøger om Blekingegadebanden.
De stod også bag filmen 69 - Ungeren indefra, der vandt flere priser i 2008.

Projektet med filmen om Blekingegadebanden endte som en økonomisk fiasko for selskabet med et tab på 3 millioner kroner. Som en konsekvens af den dårlige økonomi i selskabet, blev aktiviteterne i Bastard Film i 2009 købt af produktionsselskabet Monday Media ApS. Nogle af Bastard Films projekter, blandt andet produktionen af programmet Operation X til TV2, fortsatte i selskabet Monday Reporter ApS.

Eksterne henvisninger 
 

Filmselskaber fra Danmark
Etableret i 2000
Ophørt i 2009
Opal

Opaler er smykkesten, som glimter i alle regnbuens farver i små hulrum i stenens overflade. De fleste opaler findes i Australien, men også i Mexico, USA, Ungarn, Tjekkiet, Slovakiet, Tyrkiet, Indonesien, Brasilien, Honduras, Guatemala, Nicaragua og Etiopien. I 2008 meddelte NASA, at der forekom opal på Mars. Opaler findes oftest i dybe huller i bjerge. Opaljægere sætter her advarselsskilte op, for at undgå at de indfødte falder i disse livsfarlige huller. 
Opaler kan også ligge frit oven på jorden. 

I Australien findes den sorte opal. Den hvide findes i Europa og ildopalen i Mexico. Opaler kan ligge som små klumper eller i brede lag. 
Engang blev opaler anset for at bringe uheld. Kunstige opaler bliver ødelagt, hvis de tages op af den væske, de fremstilles i. Andamooka og Lightning Ridge er de største opalminebyer i Australien.

Referencer

Eksterne henvisninger 

Smykkesten
Damages

Damages er en amerikansk tv-serie skabt af Todd A. Kessler, Glenn Kessler og Daniel Zelman. Serien debuterede på FX den 24. juli 2007.

Eksterne henvisninger 
 Damages officielt website (FX)
 
 Damages på TVSerie-Guiden.dk

Dramaserier fra USA
Amerikanske tv-serier fra 2000'erne
Amerikanske tv-serier fra 2010'erne
Tv-programmer fra FX
Blomsterfesten i Genzano

Blomsterfesten i Genzano er en ballet i én akt af den danske koreograf August Bournonville. Balletten blev skabt til Den Kongelige Ballet i 1858. Musikken blev komponeret af Edvard Helsted og Holger Simon Paulli.

Balletten havde premiere d. 19. december 1858, og blev opført sidste gang på Det Kongelige Teater i 1929. Pas de deux'en for hovedparret opføres dog fortsat på Det Kongelige Teater samt på andre scener rundt om i verden.

Ved åbningen af Operaen d. 15. januar 2005 blev pas de deux'en fra Blomsterfesten i Genzano opført.

Referencer 

Balletter af August Bournonville
Henri Thorsen

Henri Kristian Thorsen (19. oktober 1893 i København – 4. september 1977 i København) var en dansk atlet og skræddermester.

Thorsen var medlem af Ben Hur men skiftede som 22-årig i 1915 till Idrætsforening Sparta.

Thorsen deltog i OL 1920 i Antwerpen hvor han nåede semifinalen på på 110 meter hæk (16,8). Han indgik også i det danske 4 x 100 meter hold som blev nummer fem (43,3). Fire år efter deltog han i OL 1924 i Paris hvor han også nåede semifinalen på på 110 meter hæk (16,8). Han indgik også denne gang i det danske 4 x 100 meter hold som tog sig til semifinal (44,0), derudover deltog han i 400 meter hæk hvor han også nåede semifinalen (57,2).

Thorsen var i 1916 den første dansker som løb 400 meter hæk da han ved Svenska Spelen i Stockholm blev nummer 3 i tiden 59,1, hvilket blev anerkendt som den første danske rekord. Han vandt aldrig noget dansk mesterskab på distancen eftersom 400 meter hæk først kom på DM-programmet i 1926, to år efter at han havde afsluttet karrieren.

1916 vandt Thorsen det danske mesterskab i tikamp med 6725,760 point en dansk rekord som samtidig var det 9. bedte resultat i verden det år.

Thorsen vandt 18 individuelle danske meterskaber og satte ni danske rekorder.

Thorsen var medlem af Dragør Borgerlige Skyttelag og var skyttelagets "Fuglekonge" 1936 og "Kronprins" 1945.

Danske mesterskaber 
  1924 110 meter hæk 15.9
  1923 110 meter hæk 15.5
  1922 110 meter hæk 16.1
  1921 110 meter hæk 16.2
  1920 110 meter hæk 15.7
  1920 Længdespring 6,72
  1919 110 meter hæk 16.0
  1919 Højdespring 1,75
  1919 Længdespring 6,57
  1918 110 meter hæk 16.9
  1918 Højdespring 1,72
  1918 Længdespring 6,62
  1918 Tikamp
  1917 110 meter hæk 17.9
  1917 Højdespring 1,70
  1917 Tikamp
  1916 110 meter hæk 17.5
  1916 Tikamp
  1916 100 meter
  1915 Højdespring 1,70
  1914 Højdespring 1,55

Danske rekorder 
 110 meter hæk: 16,6, 16,4, 15,9 (1916) , 15,7 (1920), 15,5 (1923), og 15,1 (1924)
 400 meter hæk: 59,1 (1916) og 58,7 (1918)
 Tikamp: 6725,760 (1916)

Personlige rekorder 
 100 meter: 11.0 (1920)
 110 meter hæk: 15.1 (1924)
 400 meter hæk: 56.0 (1924)

Eksterne henvisninger 
 Henri Thorsen Biography and Statistics – Olympics at Sports-Reference.com 
 DAF i tal Henri Thorsen

Noter 

Hækkeløbere fra Danmark
Danske OL-deltagere i atletik
Atleter fra Sparta Atletik
Atleter fra Ben Hur
Personer fra København
Mangekæmpere fra Danmark
Længdespringere fra Danmark
Højdespringere fra Danmark
Mikkel Birkegaard

Mikkel Birkegaard (født 9. december 1968) er en dansk forfatter, der debuterede i 2007 med romanen Libri di Luca.

Bibliografi 
 Libri di Luca, 2007, 
 Over mit lig, 2009, 
 Fra drømmenes bog, 2012, 
 Kjærstads Alfabet, 2013, 
 Døde mænds stemmer, 2014, 
 Efterfølgeren, 2023, ISBN 9788772391410

Eksterne links 
 

Romanforfattere fra Danmark
Dansksprogede forfattere fra Danmark
Etudes

Etudes (udtales oftest nu på fransk) er en ballet fra 1947 af Harald Lander med musik af Knudåge Riisager. Den blev første gang opført på Det Kongelige Teater i 1948.
Den bygger på Czernys klaveretuder og ballettens grundøvelser og viser udviklingen fra de første øvetimer på klaver og i øvesalen til de vanskeligste trin i den sublime forestilling på scenen. Den demonstrerer 300 års ballethistorie fra de fem positioner, der blev fastlagt ved hofferne i 1600-tallet, til romantikkens kulmination i slutningen af 1800-tallet.

Den er på den danske Kulturkanon og blev opført ved åbningen af Operaen i januar 2005.

Referencer 

Balletter
Kulturkanonen
Trolle//Siebenhaar

Trolle//Siebenhaar er en musikduo bestående af Ane Trolle og Pato Siebenhaar. Den stod bag hittet "Sweet Dogs" i 2006. De udgav albummet Couple Therapy, som gav Ane en Danish Music Awards-nominering for "Årets danske sangerinde".

Trolle//Siebenhaar-projektet hørte man første gang fra i 2006, hvor de udsendte singlen "Sweet Dogs", som blev P3's Uundgåelige. 

Ane Trolle og Pato Siebenhaar har også hver for sig haft succesfulde karrierer. 

Trolle//Siebenhaars anmelderroste album Couple Therapy kom på gaden i august 2008. I august 2016 modtog albummet guld for 10.000 enheder.

Diskografi 
 Couple Therapy (2008)

Referencer

Eksterne henvisninger 
 P3 Playlistnyt
 Trolle//Siebenhaar på MySpace

Duoer
Musikgrupper fra Danmark
Musikgrupper fra 2006
Fontenay

Fontenay kan henvise til:

Kommuner i Frankrig 
 Fontenay-aux-Roses – i departementet Hauts-de-Seine (i Paris' sydvestlige forstæder)
 Fontenay-le-Marmion – i departementet Calvados
 Fontenay-sous-Bois – i departementet Val-de-Marne (i Paris' østlige forstæder)
 Fontenoy (Yonne) (til tider stavet Fontenay) – i departementet Yonne

Andet 
 Fontenay (kloster) – tidligere cistercienserkloster i det franske departement Côte-d'Or
 Fontenay (adelsslægt) – fransk og dansk adelsslægt og medlemmer af denne
Odon-floden

Odon er en flod i departementet Calvados i Normandiet i det nordvestlige Frankrig. Den er 47 km lang og er en biflod på venstre side til Orne. Floden passerer gennem Jurques, Aunay-sur-Odon, Baron-sur-Odon, Bretteville-sur-Odon, Épinay-sur-Odon, Grainville-sur-Odon, Parfouru-sur-Odon, Tournay-sur-Odon og Tourville-sur-Odon. Den flyder ud i Orne i Caen.

Eksterne kilder 
 http://www.geoportail.fr 
 Odon på Sandre databasen

Floder i Frankrig
Touffreville (Calvados)

Touffréville er en kommune i departementet Calvados i regionen Basse-Normandie i det nordvestlige Frankrig.

Eksterne kilder 
 Touffréville på l'Institut géographique national 

Touffreville
M-Cnatet

M-Cnatet er en rapgruppe som består af de to rappere Trepac og Kværn. Gruppen blev dannet i 1998 og siden dannelsen er der kommet en del numre og en 12" fra gruppen. De har lovet på forummer og fangrupper at der vil komme et album den 7 januar 2010. M-Cnatet udgav i 2008 en 12" ved navn "Kapitler Til Glemmebogen" som indeholdte i alt 6 numre. 2 af dem var reelle numre mens de 4 andre var remixes af de to. De har i øvrigt medvirket både hver for sig og som gruppe på diverse Echo Out kompilationer.

Diskografi 
Egne udgivelser:

M-Cnatet – Om Nogen

M-Cnatet – Kapitler Til Glemmebogen

Medvirker På:

Diverse – Bare Næver

Diverse – Den Nye Skole – 100% Hiphop

Echo Out Præsenterer – Filer Fra Følelsesregisteret

Echo Out Præsenterer – Spytbakken Mixtape 1

Echo Out Præsenterer – Spytbakken Mixtape 2

Echo Out Præsenterer – Spytbakken Mixtape 3

Echo Out Præsenterer – Spytbakken Mixtape 5

Eksterne henvisninger 
 

Hiphopgrupper fra Danmark
Duoer
Alfa Romeo Brera

Alfa Romeo Brera er en sportscoupè fra italienske Alfa Romeo.

Den blev introduceret i 2005, og er baseret på samme platform som mellemklassebilen Alfa Romeo 159, og fås med de største motorer fra denne.

En cabriolet-version sælges under navnet Alfa Romeo Spider.

Motorer

Kilder og eksterne henvisninger 

 Officielt websted

Brera
Biler introduceret i 2005
Biler fra 2000'erne
Biler fra 2010'erne
Forhjulstrukne biler
Coupéer
Sommerdag

En sommerdag optræder i henhold til definitionen fra DMI et sted i Danmark, hvor temperaturen når op på 25°C eller derover.

Når antallet af sommerdage for hele landet skal opgøres, beregnes en gennemsnitlig maksimumtemperatur for henholdsvis Jylland og Øerne. Her ud fra beregnes et landsgennemsnit, hvor der tages hensyn til forskelle i areal, således at Jylland vægtes med 7/10 og Øerne med 3/10. Det betyder, at antallet af sommerdage ikke altid et heltal, hvorfor der vil være flere dage, hvor temperaturen er 25 grader eller derover et eller andet sted i Danmark.

Normaltallet, der er udregnet for årene fra 1961 til 1990 ligger på 7,2 sommerdage, mens det foregående normaltal fra perioden 1931-1960 havde 10 sommerdage. Fra 1970 til og med 2003 har der i gennemsnit været 9,9 sommerdage om året. Det største antal sommerdage havde 2018 med foreløbig 71, og det mindste antal var i 1974 med 1,2.

Kilder

Se også 
Hedebølge
Varmebølge
Tropenat

Meteorologi
TTS

TTS (Technical Traffic Solution) er en dansk virksomhed inden for trafik og parkering. Selskabet producerer bl.a. produkter som p-automater og p-skilte, gadesignaler, master, styreapparater, infotavler og ATS (forgængertryk og lyd). 

TTS blev grundlagt i 1998 og har kontor i Odense og Glostrup.

TTS er en del af NRGi koncernen

Kilder og eksterne henvisning 
 TTS' hjemmeside 

Fremstillingsvirksomheder i Danmark
Boels Ladies Tour
Tropenat

En tropenat optræder ifølge definitionen fra DMI i Danmark, når temperaturen i et helt døgn – og altså også om natten – ikke kommer under 20 °C.

I 2006 oplevede Danmark den tidligste tropenat den 10. juli, mens den første i 2008 kom natten til den 27. juli. 

Christiansø er indehaver af temperaturrekorden for tropenætter i Danmark; Den blev sat natten til den 26. august 1997, hvor temperaturen ikke nåede under 23,0°.

Kilder

Se også 

 Hedebølge
 Varmebølge
 Sommernat

Meteorologi